Sekolah Menengah Sains Sultan Haji Ahmad Shah

**Sekolah Menengah Sains Sultan Haji Ahmad Shah (SEMSAS)** merupakan sebuah sekolah berasrama penuh di Kuantan, Pahang.

## Sejarah
Sekolah Menengah Sains Sultan Haji Ahmad Shah (SEMSAS) terletak di Km 12 Jalan Gambang, Kuantan, Pahang merupakan salah sebuah Sekolah Berasrama Penuh di Malaysia. Nama asal sekolah ini ialah Sekolah Menengah Sains Pahang.

Pada peringkat awal penubuhannya, sekolah ini menumpang sementara di bangunan Sekolah Menengah Abu Bakar, Temerloh. Kumpulan pertama ialah 11 orang guru 3 orang kakitangan dan pelajar tingkatan satu seramai 219 orang (terdiri dari pelajar aliran Melayu dan aliran Inggeris). Pengetua pertamanya ialah Encik Abdul Rahim bin Abdul Hamid. Beliau merupakan pengetua paling lama bertugas di sekolah ini iaitu dari 16 Disember 1972 hingga 31 Disember 1982. Sekolah ini telah berpindah ke bangunan kekalnya di Kuantan pada 8 Januari 1974. Pada tahun berkenaan pengambilan pelajar tingkatan empat dimulakan. Pembukaan sekolah ini telah dilakukan oleh KDYMM Sultan Haji Ahmad Shah Al Musta’in Billah Ibni Almarhum Sultan Abu Bakar Ri’ayatuddin Al Muadzam Shah, Sultan Pahang pada 22 Julai 1976. Sempena perasmiannya, nama sekolah ini telah ditukar kepada Sekolah Menengah Sains Sultan Haji Ahmad Shah, Kuantan, Pahang.

Matlamat utama penubuhan sekolah ini ialah untuk menempatkan para pelajar  lulusan peringkat sekolah rendah dari luar bandar mempelajari mata pelajaran sains  dengan kemudahan yang serba lengkap. Dengan kawasan seluas 18 ekar  serta pelbagai kemudahan  fizikal, disamping pembangunan dan pengubahsuaian yang dilakukan dari semasa ke semasa, sekolah ini telah dapat meningkatkan mutu pencapaian seluruh pelajarnya dalam bidang kurikulum, kokurikulum dan sahsiah.

SEMSAS ssentiasa peka dan prihatin terhadap sebarang usaha untuk menjadikannya pusat pendidikan yang unggul  bukan sahaja di pantai  timur malah di peringkat kebangsaan. Bagi memastikan cita-cita dan matlamat untuk melahirkan pelajar yang berketrampilan dari segi jasmani, emosi, rohani dan intelek akan terlaksana, SEMSAS dengan kerjasama semua pihak sentiasa menganalisis dan mengkaji program-program yang direncana supaya dapat menjana hasil optimum.

Sejajar dengan perkembangan semasa, Semsas telah menjadi sebuah SEKOLAH BESTARI mulai 1 Januari 1999 dan SEKOLAH KLUSTER KECEMERLANGAN pada tahun 2012.

## Falsafah
Pendidikan di Sekolah Menengah Sains Sultan Haji Ahmad Shah (SEMSAS) adalah suatu usaha berterusan bagi menyediakan suasana persekolahan dan pembelajaran yang terancang, terkawal dan sempurna untuk memupuk dan memperkembangkan kebolehan pelajar-pelajar yang berpotensi ke arah kecemerlangan sebagai insan dan warganegara yang seimbang dan bertanggungjawab terhadap tuntutan agama bangsa dan negara.

## Profil sekolah
### Moto
Hidup Berjasa

### Visi
Melahirkan Insan Yang Hidup Berjasa Serta Menjadi Pemimpin Yang Bertaraf Dunia

### Misi
Menyerlahkan potensi pelajar dalam bidang akademik, kokurikulum, sahsiah, kepimpinan, penampilan diri dan kemahiran interpersonal.
Mempertingkatkan amalan nilai-nilai murni berteraskan agama untuk dibudayakan dalam kehidupan warga sekolah.
Mempertingkatkan kualiti pelajar yang celik Teknologi Maklumat (ICT), mempunyai pemikiran kreatif, inovatif dan berdaya saing serta mampu memperkembangkan potensi diri dalam pelbagai bidang.

### Ikrar Pelajar
Kami Pelajar-Pelajar
SEKOLAH MENENGAH SAINS SULTAN HAJI AHAMD SHAH 

Berikrar akan:

•Sentiasa berusha mengejar kehebatan

•belajar dan terus belajar

•sentiasa berdisplin

•saling hormat menghormati

•sedia dipimpin untuk mempimpin

• menyayangi dan menjulang sekolah kami

Hidup berjasa

## Lagu Sekolah

*Inilah Sekolah Kami**Yang Kami Sanjungi**Budi Dan Ajaran Guru**Mendidik Dan Membantu*

*Belajarlah Tugas Kita*S*upaya Berjaya**Taat Pada Ibu Bapa*I*tu Kewajipan Kita*

*Sukan Dan Permainan**Kita Sama Jayakan*R*ukun Negara Kita*P*astilah Diamalkan*

*Baktimu Dalam Ingatan**Hingga Akhir Masa*S*ekolah Menengah Sultan Haji Ahmad Shah**Lambangnya Hidup Berjasa*
   (Ciptaan : Encik Murad Hamid, Guru Muzik Semsas 1975)


## Senarai Pengetua

## Sistem Rumah

## Majlis Pemimpin Murid (MPM)
1. Pengawas Sekolah

2. Badan Dakwah dan Rohani (BADAR)

3. Majlis Residen Asrama (MRA)

4. Pembimbing Rakan Sebaya (PRS)

5. Pengawas Pusat Sumber (PPS)

## EXSAS

BEKAS PELAJAR SEMSAS / EX-STUDENTS SEMSAS ASSOCIATION (EXSAS) telah didaftar pada 27 Februari 1998 dengan salah satu tujuannya adalah untuk mengeratkan jalinan hubungan baik antara ahli terdiri daripada semua bekas pelajar SEKOLAH MENENGAH SAINS SULTAN HAJI AHMAD SHAH (SEMSAS) selain daripada membantu SEMSAS.

Penubuhan Persatuan Bekas Pelajar Semsas atau EXSAS telah bermula sejak tahun 1997, dimana mesyuarat penubuhan pertama telah diadakan pada 27hb. September 1997 di Hotel MS Garden, Kuantan. Antara perkara yang dibincangkan ialah cadangan senarai penuh ahli jawatankuasa penaja dan cadangan undang-undang tubuh persatuan. 

Akhirnya pada 3 April 1998, mesyuarat pertama ahli jawatankuasa penaja telah diadakan dan senarai penuh jawatankuasa penaja telah dapat dibentuk.

Dato' Mustafa Mohd Khalid merupakan Pengerusi Ahli Jawatankuasa Penaja dan sekaligus telah dilantik sebagai Presiden pada AGM pertama pada tahun 1998. Beliau telah berkhidmat dari tahun 1998 sehingga 2003.

2023 merupakan tahun yang bersejarah buat SM Sains Sultan Haji Ahmad Shah (SEMSAS) dan juga Persatuan Bekas Pelajar SEMSAS (EXSAS) dimana SEMSAS akan menyambut ulang tahun yang ke 50 (Jubli Emas) manakala EXSAS akan turut menyambut ulang tahun penubuhan yang ke 25 (Jubli Perak).

Antara EXSAS:

•Azlan Sani Zawawi - Aktivis keselamatan jalan raya

•Fahmi Reza - Aktivis Seni

• Aminuddin Yahaya - Presiden Ikatan Muslimin Malaysia

•Azhar Sulaiman - Pelakon, Pengacara, Arkitek dan Pereka Malaysia

## Pautan luar
* Laman web SEMSAS
* Laman web SEMSAS v2
* Laman web SEMSAS v3
* Instagram Sekolah Menengah Sains Sultan Haji Ahmad Shah (SEMSAS)
* Facebook Sekolah Menengah Sains Sultan Haji Ahmad Shah (SEMSAS)
* Facebook Sekolah Menengah Sains Sultan Haji Ahmad Shah (SEMSAS)
* Laman sesawang bekas pelajar SEMSAS (dikenali sebagai Exsas)

## Rujukan